प्रकाश पादुकोण बैडमिंटन अकादमी को 1994 में प्रकाश पादुकोण, विमल कुमार और विवेक कुमार ने शुरू किया था। बैंगलोर स्थित इस अकादमी में युवा खिलाड़ियों को उच्च कोटि का प्रशिक्षण और कोचिंग प्रदान की जाती है। इन युवा खिलाड़ियों को योग्यता के आधार पर चुना जाता है और इन्हें छात्रवृत्ति के आधार पर प्रशिक्षण और सुविधाएं प्रदान की जाती है। कई राष्ट्रीय और अंतर्राष्ट्रीय खिलाड़ियों का प्रशिक्षण यहाँ पर हुआ है।